TRUBB ยิ้มออก โชว์งบ Q2/58 พลิกมีกำไร หลังต้นทุนต่ำ-กำไรจากการขายเพิ่มขึ้น
TRUBB ยิ้มออก งบ Q2/58 พลิกมีกำไร หลังต้นทุนต่ำ-กำไรขายเพิ่มขึ้น โดยงบฯ Q2/58 มีกำไรสุทธิ 15.27 ล้านบาท จากปีก่อนที่ขาดทุน 105.80 ล้านบาท ขณะที่ งวด 6 เดือนมีกำไรสุทธิ 22.33 ล้านบาท จากปีก่อนที่ขาดทุน 46.95 ล้านบาท
11 ส.ค. 2558

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 15.27 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 105.80 ล้านบาท หรือขาดทุนสุทธิ 0.16 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไร 22.33 ล้านบาท หรือ 0.03 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 46.95 ล้านบาท หรือ 0.07 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทมีต้นทุนในการผลิตต่ำลง และสามารถผลิตได้มากขึ้น รวมถึงยังสามารถขายได้ในราคาที่มีกำไรสูงกว่าปีก่อน
 